**Териториално статистическо бюро - Югоизток**

Отдел „Статистически изследвания - Сливен“

**ИЗПОЛЗВАНЕ НА ИНФОРМАЦИОННИ И КОМУНИКАЦИОННИ ТЕХНОЛОГИИ В ДОМАКИНСТВАТА И ОТ ЛИЦАТА ПРЕЗ 2025 ГОДИНА В ОБЛАСТ СЛИВЕН**

През периода април - юни 2025 г. Националният статистически институт (НСИ) стартира провеждането на анкетно изследване „Използване на информационни и комуникационни технологии (ИКТ) в домакинствата и от лицата през 2025 година“. Изследването се провежда във всички държави-членки на Европейския съюз по обща методология, която отразява разпространението и използването на ИКТ в Република България и осигурява международна съпоставимост на резултатите.

Анкетната карта съдържа няколко модула, които събират информация за наличие и използване на интернет от домакинствата и лицата, електронно правителство, електронна търговия и др., както и въпроси, свързани със социално-демографските характеристики на домакинствата и лицата.

Анкетьори от отдел „Статистически изследвания - Сливен“ ще посетят избрани на случаен принцип домакинства за провеждане на персонални интервюта, легитимирайки се със служебна карта издадена от Териториално статистическо бюро - Югоизток.

Допълнителна информация относно провежданото изследване на територията на област Сливен може да се получи на телефон 044/613 425 в Териториално статистическо бюро - Югоизток, отдел „Статистически изследвания - Сливен“.

В област Сливен ще бъдат анкетирани 144 обикновени домакинства и живеещите в тях лица на възраст между 16 и 89 навършени години. В област Сливен изследването ще се проведе в градовете: Сливен, Котел, Нова Загора и Шивачево, както и в селата: Градец, Омарчево, Стоил войвода, Гавраилово, Глуфишево, Градско, Самуилово и Сборище.

По данни на същото проучване, проведено в област Сливен за 2024 г. 89.7% от домакинствата имат достъп до интернет в домовете си, а 66.9% от лицата на възраст 16 - 74 навършени години използват регулярно интернет (всеки ден или поне веднъж седмично). Жените са по-активни при редовното използване на интернет в сравнение с мъжете - съответно 67.5 и 66.1%.

**Предварително благодарим на домакинствата за сътрудничеството при представянето на** **страната ни в Европейската общност!**

Повече информация за методологията и инструментариума на анкетното изследване „Използване на информационни и комуникационни технологии (ИКТ) в домакинствата и от лицата през 2025 година“ може да се намери на уебсайта на НСИ в рубриката „Статистически данни“ - „Бизнес статистика“, „Информационно общество“: [https://www.nsi.bg/node/2805/](https://www.nsi.bg/bg/content/2805/%D0%B8%D0%B7%D0%BF%D0%BE%D0%BB%D0%B7%D0%B2%D0%B0%D0%BD%D0%B5-%D0%BD%D0%B0-%D0%B8%D0%BA%D1%82-%D0%B2-%D0%B4%D0%BE%D0%BC%D0%B0%D0%BA%D0%B8%D0%BD%D1%81%D1%82%D0%B2%D0%B0%D1%82%D0%B0).